

**Геология және жер қойнауын пайдалану саласындағы азаматтық қызметшілер лауазымдарының тізілімін бекіту туралы**

Қазақстан Республикасы Инвестициялар және даму министрінің м.а. 2015 жылғы 26 қарашадағы № 1103 бұйрығы. Қазақстан Республикасының Әділет министрлігінде 2015 жылы 26 желтоқсанда № 12531 болып тіркелді

      2015 жылғы 23 қарашадағы Қазақстан Республикасының Еңбек кодексі 139-бабының 5-тармағына сәйкес **БҰЙЫРАМЫН:**  
      1. Қоса беріліп отырған Геология және жер қойнауын пайдалану саласындағы азаматтық қызметшілер лауазымдарының тізілімі бекітілсін.  
      2. Қазақстан Республикасы Инвестициялар және даму министрлігінің Геология және жер қойнауын пайдалану комитеті (Е.Ы.Байтұқбаев):  
      1) осы бұйрықтың Қазақстан Республикасы Әділет министрлігінде мемлекеттік тіркелуін;  
      2) осы бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде мерзімді баспа басылымдарында және «Әділет» ақпараттық-құқықтық жүйесінде, сондай-ақ Қазақстан Республикасы нормативтік құқықтық актілерінің эталондық бақылау банкіне енгізу үшін Республикалық құқықтық ақпарат орталығына оның көшірмелерін ресми жариялауға баспа және электрондық түрде жіберуді;  
      3) осы бұйрықты Қазақстан Республикасы Инвестициялар және даму министрлігінің интернет-ресурсында және мемлекеттік органдардың интранет-порталында орналастыруды;  
      4) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Инвестициялар және даму министрлігінің Заң департаментіне осы бұйрықтың 2-тармағының 1), 2) және 3) тармақшаларында көзделген іс-шаралардың орындалуы туралы мәліметтердің ұсынылуын қамтамасыз етсін.   
      3. Осы бұйрықтың орындалуын бақылау Қазақстан Республикасы Инвестициялар және даму министрлігінің жауапты хатшысы З.С. Сағыновқа жүктелсін.  
      4. Осы бұйрық 2016 жылғы 1 қаңтардан бастап қолданысқа енгізіледі және ресми жариялауға жатады.

*Қазақстан Республикасының*  
*Инвестициялар және даму*  
*министрінің міндетін атқарушы         А. Рау*

*«КЕЛІСІЛДІ»:*  
*Қазақстан Республикасының*  
*Денсаулық сақтау және*  
*әлеуметтік даму министрі*  
*\_\_\_\_\_\_\_\_\_\_\_ Т. Дүйсенова*  
*2015 жылғы 30 қараша*

Қазақстан Республикасы  
Инвестициялар және даму  
министрінің міндетін    
атқарушының 2015 жылғы   
26 қарашадағы      
№ 1103 бұйрығымен     
бекітілген

**Геология және жер қойнауын пайдалану саласындағы азаматтық**  
**қызметшілер лауазымдарының тізілімі**

|  |  |  |
| --- | --- | --- |
| **Бөлім** | **Саты** | **Лауазымдарының атауы** |
| А блогы - Басқарушы персонал | | |
| А1 | 1 | Республикалық маңызы бар ММ\* басшы |
| 1-1 | Республикалық маңызы бар ММ\* басшының орынбасары |
| А2 | 1 | Республикалық маңызы бар ММ\* Бас бухгалтері |
| 2 | Республикалық маңызы бар ММ\* қызметінің (басқарманың) басшысы |
| А3 | 1 | Республикалық маңызы бар ММ\* бөлімшесінің (бөлімінің) басшысы |
| 3 | Республикалық маңызы бар ММ\* жетекші инженері |
| 3-1 | Республикалық маңызы бар ММ\* аға инженері |
| В блогы - Негізгі персонал | | |
| В2 | 1 | Біліктілігі жоғары деңгейдегі жоғарғы санаттағы инженер |
| 2 | Біліктілігі жоғары деңгейдегі бірінші санаттағы инженер |
| 3 | Біліктілігі жоғары деңгейдегі екінші санаттағы инженер |
| 4 | Біліктілігі жоғары деңгейдегі санаты жоқ инженер, жүйе әкімшісі |
| С блогы – Әкімшілік персонал | | |
| С1 |  | Мұрағат меңгерушісі, бас редактор, бас жүйе әкімшісі |
| С2 |  | Бiлiктiлiгi жоғары деңгейдегі мамандар: кадрлар жөніндегі инспектор, заңгер, экономист, редактор, бухгалтер, мемлекеттік сатып алу жөніндегі менеджер, аудармашы, әдіскер |
| С3 |  | Бiлiктiлiгi орташа деңгейдегі мамандар: кадрлар жөніндегі инспектор, заң кеңесшісі, экономист, редактор, бухгалтер, мемлекеттік сатып алу жөніндегі менеджер, әдіскер, шаруашылық меңгерушісі, қойма меңгерушісі |
| D блогы - Қосалқы персонал | | |
| D |  | Техникалық орындаушылар: хатшы, іс жүргізуші, мұрағатшы |

      Ескертпе:  
      \* - ММ – мемлекеттік мекеме;

Геология және жер қойнауын     
пайдалану саласындағы азаматтық  
қызметшілер лауазымдарының     
тізіліміне қосымша

**Басқару жауапкершілігінің дәрежесіне байланысты республикалық,**  
**облыстық, аудандық маңызы бар ұйымдарда геология және жер**  
**қойнауын пайдалану саласының мемлекеттік мекемелерінің таралуы**

      Қазақстан Республикасы Инвестициялар және даму министрлігі Геология және жер қойнауын пайдалану комитетінің «Қазгеоақпарат» республикалық геологиялық ақпарат орталығы» республикалық мемлекеттік мекемесі республикалық манызы бар мекемелерге жатады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК